**מועדון הכדורגל שיניק ירוסלבל** (ברוסית: **Ярославский футбольный клуб Шинник**) הוא מועדון כדורגל, שמשחק כיום בליגת הכדורגל הלאומית של רוסיה (השנייה בחשיבותה) ומייצג את העיר ירוסלבל, שבמחוז ירוסלבל, במערב רוסיה.

מועדון הכדורגל מעולם לא זכה בתואר לאומי כלשהו ולא נחשב למועדון בכיר אך הוא המייצג הבכיר של העיר בליגות הכדורגל. הקבוצה הופיעה רק עונה אחת בליגת העל הסובייטית, עונת 1964, אז סיימה הקבוצה במקום ה-16 מתוך 17 קבוצות וירדה לליגת המשנה. בליגה הרוסית, הקבוצה השתתפה 10 עונות והישג השיא שלה הוא מקום 4 בעונת 1997.

היסטוריה
--------

המועדון הוקם בשנת 1957 בעיר ירוסלבל בשם "**חימקי ירוסלבל**", שם ששונה בשנת 1960. כבר בשנת 1963 זכתה הקבוצה באליפות ליגת המשנה הסובייטית והעפילה לראשונה בתולדותיה לליגה הסובייטית הבכירה, בה החזיקה מעמד רק עונה אחת לפני שהורדה לליגת המשנה. הקבוצה נותרה כ-30 שנים בליגות המשניות בברית המועצות עד שבשנת 1992 התפרקה ברית המועצות והוקמה רוסיה ועמה גם הליגה הרוסית.

עם הקמת הליגה הרוסית, צורפה גם שיניק אליה והחזיקה בה מעמד שנתיים בהן הייתה בתחתית הטבלה וירדה לליגת המשנה הרוסית.

הקבוצה הופיעה לראשונה במפעל אירופי בגביע האינטרטוטו בעונת 1998, אז עברה בסיבוב השני את קבוצת טורון פאלוסאורה הפינית. בסיבוב השלישי כבר הפסידה הקבוצה לקבוצה הספרדית החזקה ולנסיה.

בשנת 2001, זכתה הקבוצה באליפות ליגת המשנה ברוסיה וכבר בעונתה הראשונה בליגה הבכירה, סיימה במקום הרביעי בטבלה. היכולת הטובה של הקבוצה לא הצליחה להגיע לידי ביטוי בשתי העונות שלאחר מכן ולאחר שנאבקה נגד הירידה בעונה הראשונה, בעונה השנייה כבר ירדה לליגת המשנה.

הקבוצה חזרה לאינטרטוטו בעונת 2004, אז עברה בסיבוב השני את קבוצת טפליצה הצ'כית אך הפסידה בסיבוב השלישי לקבוצת אוניאו דה לייריה הפורטוגלית.

הקבוצה החזיקה מעמד בליגה הבכירה ארבע עונות עד שסיימה בשנת 2006 במקום האחרון בטבלה אך כבר עונה לאחר מכן, עונת 2007 הקבוצה זכתה באליפות ליגת המשנה וחזרה לליגה הבכירה, אך ירדה חזרה לליגת המשנה בעונה שלאחר מכן והתמודדה בה עד עונת 2020/2021, אז התמקמה במקום האחרון בטבלה עם מאזן של 16 הפסדים.

בעונת 2017/2018 העפילה לחצי גמר הגביע הרוסי בכדורגל ובעונת 2019/2020 העפילה לשלב רבע הגמר. בתום עונת 2020/2021 סיימה אחרונה בליגה הלאומית וירדה לליגה המקצוענית.

בעונת 2021/2022 השיגה מאזן של 17 ניצחונות, 2 הפסדים ושוויון והתמקמה בצמרת טבלת הליגה הלאומית השנייה וחזרה לליגת הכדורגל הלאומית של רוסיה בתום עונה אחת.

אצטדיון הקבוצה
--------------

 ערך מורחב – **אצטדיון שיניק**  

הקבוצה מארחת את משחקיה באצטדיון שיניק המכיל 22,990 מושבים. בעונת 2019/2020 הקבוצה אירחה זמנית את משחקיה באצטדיון "יבולים" שבקוסטרומה, המכיל 4,200 מושבים, בזמן שיפוץ אצטדיון שיניק.

שיניק במפעלים האירופיים
-----------------------

שיניק התמודדה במפעלים האירופיים של אופ"א פעמיים. בשתי הפעמים, לאחר שעברה את הסיבוב השני, הקבוצה הייתה נחותה בסיבוב השלישי: בפעם הראשונה — מול ולנסיה הספרדית (ב־1998), בשנייה מול אוניאו דה לייריה הפורטוגזית (2004).

| עונה | טורניר | שלב | מדינה | יריבה | משחק בית | משחק חוץ | בסיכום הכולל |
| --- | --- | --- | --- | --- | --- | --- | --- |
| ‏1998 | גביע אינטרטוטו | סיבוב שני | פינלנדפינלנד פינלנד | טורון פאלוסאורה | 3-2 | 2-0 | 5-2 |
|  |  | סיבוב שלישי | ספרדספרד ספרד | ולנסיה | 1-0 | 1-4 | 2-4 |
| 2004 | גביע אינטרטוטו | סיבוב שני | צ'כיהצ'כיה צ'כיה | טפליצה | 2-0 | 2-1 | 4-1 |
|  |  | סיבוב שלישי | פורטוגלפורטוגל פורטוגל | אוניאו דה לייריה | 1-4 | 1-2 | 2-6 |

### סטטיסטיקה

| טורניר | הופעות | ניצחונות | תיקו | הפסדים | שערי זכות | שערי חובה | יחס שערים |
| --- | --- | --- | --- | --- | --- | --- | --- |
| גביע אינטרטוטו | 8 | 5 | 0 | 3 | 13 | 13 | 0 |
| סך הכל | 8 | 5 | 0 | 3 | 13 | 13 | 0 |

סגל
---

### כדורגלנים מפורסמים בעבר ובהווה

|  |  |  |
| --- | --- | --- |
| * קמרוןקמרון אנדרה ביקיי
* אוזבקיסטןאוזבקיסטן אלכסיי ניקולייב
* בוסניה והרצגובינהבוסניה והרצגובינה אמיר ספאהיץ'
* לטביהלטביה אנדראס רובינס
* בלארוסבלארוס מאקסים רומאשצ'נקו
* לטביהלטביה ולריוס איבנובס
* קזחסטןקזחסטן רוסלאן בלטייב
* אוקראינהאוקראינה ויצ'סלאב שבצ'וק
* רוסיהרוסיה יבגני בושמאנוב
* אסטוניהאסטוניה סרגיי טרהלוב
* גאורגיהגאורגיה זוראב מנתשאשווילי
* רוסיהרוסיה אריק קורצ'אגין
 |  | * רוסיהרוסיה ולדימיר בוט
* אוזבקיסטןאוזבקיסטן לאוניד קושלב
* אוזבקיסטןאוזבקיסטן ולדימיר שישלוב
* רוסיהרוסיה דימיטרי סניקוב
* קמרוןקמרון סרגיי ברנקו
* בלארוסבלארוס סרגיי אומלינצ'וק
* אוקראינהאוקראינה סרגיי סרברניקוב
* ארמניהארמניה איליה יבוריאן
* רומניהרומניה אדריאן יורדאצ'ה
* טג'יקיסטןטג'יקיסטן ראחמטולו פוזיילוב
* רוסיהרוסיה פאבל פוגרבניאק
 |

### מאמנים מפורסמים

* ברית המועצותברית המועצות גאורגיהגאורגיה דוד קיפיאני
* רוסיהרוסיה אוקראינהאוקראינה סרגיי יוראן
* ברית המועצותברית המועצות איגור נטו
* ליטאליטא בינימינאס זלקביצ'יוס

סמל הקבוצה
----------

סמל המועדון הראשון כלל צמיג ובתוכו כדורגל. בתחילה מעל הצמיג הייתה האות "Я". הסמל סימן את השתייכות הקבוצה למפעל הצמיגים של ירוסלבל, שמימן ויזם את הקמת המועדון.

בשנות ה-90 של המאה ה-20, מומן שיניק על ידי מספר גופים מסחריים, ולפיכך שונה סמל הקבוצה לסמל העיר ירוסלבל (דוב קוטב) על רקע כדורגל.

בשנת 2000 חברת NTM-holding רכשה את הקבוצה והמועדון שוב שינה את סמלו, שנשאר רשמי עד היום כולל את סמל העיר מעל לכדורגל בצבעי ירוק-כחול.

* 
* 
*

תלבושת הקבוצה
-------------

צבעי המועדון הם שחור וכחול. מדי הקבוצה הראשית הם חולצות טריקו שחורות וכחולות, מכנסיים קצרים שחורים. סוג של צבעים לבנים משמש כגיבוי. לראשונה שחקני ירוסלבל עלתה במדים שחורים וכחולים ב־1 באפריל 2001. לפני כן, למועדון לא היו צבעים אחידים מוגדרים. כמה דורות של אוהדים צפו בקבוצה בחולצות לבנות, אדומות, ירוקות וצהובות, גם צבעי המכנסיים הקצרים השתנו. בשנות ה-60 של המאה ה-20 נוספו מדי הצבע של נבחרת ארגנטינה למגוון זה, בסוף שנות ה-80 הנבחרת שיחקה בחולצות שחורות ואדומות, מכנסיים קצרים שחורים.

|  |  |
| --- | --- |
| **שנים** | **מלבישות** |
| 2011—2013 | גרמניהגרמניה Puma |
| משנת 2013 | גרמניהגרמניה Jako |

הישגים ותארים
-------------

* **ליגת העל הרוסית בכדורגל**
	+ מקום 4: 1997
* **הליגה הסובייטית הראשונה** / **הליגה הרוסית הראשונה**
	+ אלופה: 1963, 2001, 2007
	+ סגנות: 1996
* **הגביע הרוסי**
	+ חצי גמר : 2004, 2018
* **גביע ליגת הכדורגל הלאומית**
	+ גמר: 2012, 2016

קישורים חיצוניים
----------------

ויקישיתוף מדיה וקבצים בנושא **שיניק ירוסלבל** בוויקישיתוף
* אתר האינטרנט הרשמי של שיניק ירוסלבל
* שיניק ירוסלבל, ברשת החברתית פייסבוק

* שיניק ירוסלבל, ברשת החברתית טוויטר

* שיניק ירוסלבל, ברשת החברתית אינסטגרם

* שיניק ירוסלבל, ברשת החברתית VK

* פרופיל, באתר Transfermarkt

* פרופיל, באתר WorldFootball.net

| רוסיהרוסיה הליגה הראשונה, עונת 2023/2024 |
| --- |
| 

|  |
| --- |
| אלניה • אקרון • ארסנל • דינמו מחצ'קלה • וולגר אסטרחן • טיומן • טורפדו מוסקבה • חימקי • לנינגראדץ • רודינה • יניסיי • נפטכימיק • סק"א חברובסק • קאמאז • קובאן • סוקול סראטוב • שיניק • צ'רנומורץ נובורוסיסק |

 |